বীরাঙ্গনা: ওম্যান অব ওয়ারের ভিত্তি লিসা গাজীর ধারনা ও গবেষণার উপর গড়ে উঠেছে। এছাড়াও, তিনি নাটকের কেন্দ্রীয় চরিত্রে অভিনয় করেন ও তার রচিত নাটকের অন্যতম নাটক এটি। ২০১০ সালে গাজী বাংলাদেশের সিরাজগঞ্জে ২১ বীরাঙ্গনার সাথে সাক্ষাৎকার নেন ও তাদের পরিচিতি চলচ্চিত্রাকারে সংরক্ষণ করেন।

আগস্ট, ২০১৩ সালে গাজী তার লন্ডনভিত্তিক থিয়েটার ও আর্ট কোম্পানি কমলা কালেক্টিভকে সাথে নিয়ে ঐ নারীদের কাছে যান। তাদের বক্তব্যের উপর ভিত্তি করে একটি আরএন্ডডি পরিবেশিত নাটকের সূচনা ঘটে। ভিডিওগ্রাফারের সহায়তায় পাঁচ বীরাঙ্গনার বক্তব্যকে ঘিরে তারা তা চলচ্চিত্রায়ণ করে। স্থানীয় নাট্যরচয়িতাকে নিয়ে একাঙ্কিকা নাটক রচনার উপযোগী পাণ্ডুলিপি তৈরিতে অগ্রসর হয়। তাদেরকে চরিত্রাকারে নাটকে সন্নিবেশন করা হয়। এ নাটকের মাধ্যমে কমলা কালেক্টিভের আত্মপ্রকাশ ঘটে।

এপ্রিল, ২০১৪ সালে বার্মিংহাম মেইলে গাজী বলেন, ‘আমার নাটক পরিকল্পিতভাবে ধর্ষণ ও নির্যাতনের শিকার হাজার হাজার নারীর কণ্ঠস্বরকে তুলে ধরেছে। সমাজব্যবস্থা ঐ নারীদেরকে প্রত্যাখ্যান করেছে, তাঁদের গল্পে নীরব ভূমিকা পালন করেছে ও তাঁদের অস্তিত্বকে অস্বীকার করেছে। সামাজিকভাবে একটি রক্ষণশীল সমাজে ধর্ষণের কলঙ্ক ও সমষ্টিগত লজ্জ্বা খুবই ব্যাপক ছিল। দূর্দশাগ্রস্ত ঐ নারীরা নির্যাতনের বিষয়ে নিজেদেরকে তুলতে পারেনি। যদি তা করতো তাহলে তাঁরা নিজেদের লোকদের কাছেই অবমাননার শিকারে পরিণত হতো। এ নাটকটি কেবলমাত্র সাংস্কৃতিকভাবেই গুরুত্ত্বপূর্ণ নয়; বরং শিক্ষাগতভাবেও এর তাৎপর্য রয়েছে। ঐ বীরাঙ্গনারা এখন বয়সের ভারে ন্যূহ ও মৃত্যু তাঁদের দরজায় কাড়া নাড়ছে এবং তাঁদের মৃত্যুর পাশাপাশি তাঁদের গল্পেরও সমাপ্তি ঘটবে। তাঁরা দীর্ঘকাল নীরব রয়েছেন - বিশ্ববাসীর কাছে এখন তাঁদের গল্প শোনা অত্যন্ত প্রয়োজন।’

সম্মাননা
মঞ্চায়ন
পটভূমি
উন্নয়ন